Blank Space

"**Blank Space**" (בעברית: "**חָלָל רֵיק**") הוא שיר מתוך ''1989'', אלבום האולפן החמישי של הזמרת-היוצרת האמריקאית טיילור סוויפט. השיר נכתב על ידי סוויפט, מקס מרטין ושלבאק, יצא לרדיו דרך ריפבליק רקורדס ב-10 בנובמבר 2014 כסינגל השני מהאלבום, אחרי "Shake It Off", והיה לרצועה השנייה באלבום. מבחינה מוזיקלית, "Blank Space" הוא שיר אלקטרופופ מינימליסטי עם מילות שמגחיכות את תפיסת התקשורת אודות סוויפט ומערכות היחסים שלה.

"Blank Space" זכה להצלחה ביקורתית ומסחרית, וכבש את המקום הראשון במצעד הבילבורד הוט 100 מהסינגל הקודם, "Shake It Off", מה שהפך את סוויפט לאישה הראשונה שהדיחה שיר של עצמה מהמקום הראשון. השיר הגיע למקום הראשון במצעדים גם בקנדה, בדרום אפריקה ובאוסטרליה. הוא נכלל ברשימות סוף שנה של כמה מבקרים, בהם השיר השני והשישי הטוב ביותר לפי "טיים מגזין" ו"רולינג סטון" בהתאמה. בסקר המבקרים השנתי של וילג' ווייס שפורסם בינואר 2015, הגיע השיר למקום השלישי.

הווידאו קליפ לשיר בוים על ידי ג'וזף קאהן וצולם במשך שלושה ימים. ההופעה הראשונה של סוויפט עם השיר התקיימה בטקס פרסי המוזיקה האמריקאית 2014 ב-27 באוקטובר 2014 בניו יורק. נכון למאי 2024 הגיע הקליפ למעלה מ-3.4 מיליארד צפיות ביוטיוב.

## ביקורות
"Blank Space" זכה לשבחים ממבקרי מוזיקה, ששיבחו את איכות השיר ואת המילים הסאטיריות שלו. ב-"PopMatters" נכתב שהשיר הוא הטוב ביותר בקריירה של סוויפט ואחד השירים הטובים ביותר ב-2014, ושהוא מצליח ללכוד את המהות (מבחינה מוזיקלית) של שנת 1989. "הניו יורק טיימס" ציין אותו כשיר  חכם, והעיר שהשיר מבטא את סוויפט בשיאה. "לוס אנג'לס טיימס" שיבח את נושא השיר ואת המילים שלו.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-8 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הצלחה מסחרית
בארצות הברית כבש השיר את המקום הראשון במצעד השירים הדיגיטליים של בילבורד, עם מכירות של 155,000 עותקים בשבוע הראשון ליציאתו. השיר היה השיר השלישי מתוך *1989* שכבש את פסגת המצעד והתשיעי של סוויפט שעשה זאת. במצעד הבילבורד הוט 100 הגיע השיר למקום ה-18 בשבוע הראשון ליציאתו. בשבוע השלישי נמכר השיר ב-328,000 עותקים דיגיטליים, בעקבות יציאת הווידאו קליפ הנלווה אליו, וזינק למקום הראשון במצעד. השיר הפך את סוויפט לאישה הראשונה שהחליפה את עצמה במקום הראשון והעשירית מבין כלל האמנים. השיר היה השלישי של סוויפט שהגיע למקום הראשון במצעד וזה שנשאר בו במשך התקופה הארוכה ביותר – שבעה שבועות רצופים. בנוסף, השיר חתם את התקופה הארוכה ביותר בה המקום הראשון במצעד נתפס על ידי נשים, יחד עם "Shake It Off" ו-"All About That Bass" של מייגן טריינור. בשבוע החמישי ליציאתו הגיעה השיר למכירות של מיליון עותקים. נכון לינואר 2015 נמכר השיר ב-3 מיליון עותקים בארצות הברית.

"Blank Space" הגיע למקום הראשון במצעד האירופי ובמדינות נוספות – אוסטרליה, קנדה, פינלנד, סרביה ודרום אפריקה. בישראל הגיע השיר למקום הרביעי לפי מדיה פורסט ולמקום השלישי במצעד אחד אחד של גלגלצ.

## וידאו קליפ
הווידאו קליפ המצורף לשיר בוים על ידי ג'וזף קאהן. סוויפט ניגשה אליו עם הרעיון לקליפ, ואמרה שהייתה מודעת היטב לבדיחות על כל חבריה לשעבר ועל כך שהיא כוללת אותם בשיריה. היא רצתה להתייחס לסטיגמה בצורה מהנה על ידי כך שתציג איך הייתה נראית לו היא הייתה נכונה. הווידאו צולם במשך שלושה ימים בשני אתרים שונים בלונג איילנד. רוב הסצנות צולמו בטירת אוהקה שבהנטינגטון, ניו יורק, והשאר באחוזת וולוורת. הקליפ שאב השראה מעבודותיו המוקדמות של סטיבן ספילברג והשראה חלקית מהסרט תפוז מכני. מושא האהבה של סוויפט בקליפ הוא הדוגמן שון אופריי. הקליפ דלף בטעות ליאהו ב-10 בנובמבר 2014, מה שהביא להוצאתו באופן רשמי בערוץ ה-Vevo של סוויפט באותו יום.

American Express Unstaged: Taylor Swift Experience היא אפליקציה שיצאה (בשיתוף American Express) יחד עם הקליפ לגוגל פליי ולאפסטור. היא כוללת צילומי 360° של הקליפ מחדרים שונים בטירה המאפשרים למשתמש בה לעקוב אחר גיבורי הקליפ – סוויפט ואופריי, או לחלופין לעזוב את הזוג ולחפש בחדרים ביצי פסחא.

הקליפ זכה לפופולריות גבוהה מאוד – ב-3 ביולי 2015 הגיע למיליארד צפיות ב-Vevo בזמן הקצר ביותר, וארבעה ימים לאחר מכן הגיע למיליארד צפיות ביוטיוב, בזמן השלישי הקצר ביותר לאחר השירים "גנגנם סטייל" ו-"See You Again".

## מיקומי שיא

## נתוני מכירות

## היסטוריית יציאות לאור

## Blank Space (Taylor's Version)

 

לאחר שחתמה על חוזה חדש עם חברת התקליטים ריפבליק רקורדס בשנת 2018, סוויפט החלה להקליט מחדש את ששת אלבומי האולפן הראשונים שלה בנובמבר 2020.  ההחלטה התקבלה בעקבות סכסוך פומבי בשנת 2019 בין סוויפט לבין המנהל המוזיקלי שלה דאז סקוטר בראון, שרכש את ביג משין רקורדס, כאשר הרכישה כללה את הקלטות המאסטר של שיריה של סוויפט שהוציאה חברת התקליטים. על ידי הקלטה מחדש של האלבומים, סוויפט קיבלה בעלות מלאה על הקלטות המאסטר החדשות, מה שאפשר לה לשלוט ברישיון שיריה לשימוש מסחרי ולכן השתמשה מאותו רגע בהקלטות המאסטר שבבעלות ביג משין.

ההקלטה החוזרת של "Blank Space" יצאה לאור כחלק מההקלטה החוזרת של האלבום "1989", "", ב-27 באוקטובר 2023.  סוויפט הפיקה את "" יחד עם כריסטופר רו, שהפיק את ההקלטות החוזרות הקודמות שלה.

### ביקורת
מבקרי המוזיקה הביאו ביקורות חיוביות על "Blank Space (Taylor's Version)", למרות שהיו דעות סותרות. עיתונאית *Line of Best Fit* , קלסי בארנס, ציינה כי השיר שהוקלט מחדש נשמע כמו "העתק מדויק" של המקור. לעומת זאת, אדם וואיט, עיתונאי אינדפנדנט, כתב כי הוא כלל את השירה הבוגרת של סוויפט שפוררה את ה"מאניה הגולמית" של השיר המקורי. ב- NME, הולי גראטי שיבחה את ההקלטה החוזרת על כך שהציגה את אחד מ"השירים המלוטשים להפליא של האלבום שעדיין מרגישים חדשים לגמרי כמעט עשור לאחר מכן". "Blank Space (Taylor's Version)" הגיע למקום התשיעי במצעד הבילבורד גלובל 200. במצעדי סינגלים ארציים, הההקלאה החוזרת הגיעה לשיא של בין 20 המקומות הראשונים באוסטרליה (9), קנדה (11),  ניו זילנד (12), וארצות הברית (12).

### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:וידאו קליפים שבוימו על ידי ג'וזף קאהן
קטגוריה:שירים על מלכות
קטגוריה:שירים על מלכים
קטגוריה:שירים סאטיריים
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:שירים זוכי פרס המוזיקה האמריקאית
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת ביג משין רקורדס